pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ธ.ก.ส. - โออาร์ ส่งกำลังใจด่านหน้าสู้ภัย COVID-19 พร้อมมอบส่วนลดเติมน้ำมัน ณ ปั๊ม พีทีที สเตชั่น ให้สมาชิก อสม. อสส. และ สพฉ.
วันศุกร์ที่ 3 กันยายน 2564
ธ.ก.ส. - โออาร์ ส่งกําลังใจด่านหน้าสู้ภัย COVID-19 พร้อมมอบส่วนลดเติมน้ํามัน ณ ปั๊ม พีทีที สเตชั่น ให้สมาชิก อสม. อสส. และ สพฉ.
ธ.ก.ส. จับมือโออาร์ จัดแคมเปญลดค่าใช้จ่ายการเดินทางและสร้างขวัญกําลังใจปฏิบัติงานสู้วิกฤติ COVID-19 ให้กับ อสม. อสส. และ สพฉ. มอบส่วนลดค่าน้ํามันเชื้อเพลิงทุกประเภทลิตรละ 0.80 บาท ณ สถานีบริการน้ํามัน พีทีที ตั้งแต่บัดนี้ ถึง 30 กันยายน 2564
ธ.ก.ส. จับมือ โออาร์ จัดแคมเปญลดค่าใช้จ่ายการเดินทางและสร้างขวัญกําลังใจในการปฏิบัติงานสู้วิกฤติ COVID-19 ให้กับ อสม. อสส. และ สพฉ. จํานวนกว่า 1 ล้านรายทั่วประเทศ โดยมอบส่วนลด ค่าน้ํามันเชื้อเพลิงทุกประเภทในอัตราลิตรละ 0.80 บาท ณ สถานีบริการน้ํามัน พีทีที สเตชั่น ทั่วประเทศ จํานวน 1,000,000 สิทธิ์ ตั้งแต่บัดนี้ ถึง 30 กันยายน 2564
นางณิชา อวยพรรุ่งรัตน์ ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากสถานการณ์การแพร่ระบาดของเชื้อไวรัส COVID-19 ที่ยังคงระบาดอยู่อย่างต่อเนื่อง ทําให้บุคลากรทางการแพทย์ รวมถึงอาสาสมัครสาธารณสุขประจําหมู่บ้าน (อสม.) กรมสนับสนุนบริการสุขภาพ กระทรวงสาธารณสุข อาสาสมัครสาธารณสุข กรุงเทพมหานคร (อสส.) สํานักอนามัย กรุงเทพมหานคร และผู้ปฏิบัติการสถาบันการแพทย์ฉุกเฉินแห่งชาติ (สพฉ.) มากกว่า 1 ล้านรายทั่วประเทศ เป็นส่วนสําคัญอย่างยิ่งในการปฏิบัติงานด้านสาธารณสุข และเป็นกําลังหลักสําคัญในการฝ่าวิกฤติโรคระบาดในครั้งนี้
ธ.ก.ส. และ บริษัท ปตท. น้ํามันและการค้าปลีก จํากัด (มหาชน) (โออาร์) ขอร่วมเป็นส่วนหนึ่งในการส่งกําลังใจ และช่วยลดภาระด้านค่าใช้จ่ายในการเดินทาง เพื่อเป็นขวัญกําลังใจในการปฏิบัติงานให้แก่ อสม. อสส. และ สพฉ. โดยจัดแคมเปญ “เติมเต็ม ความห่วงใย เพิ่มพลังใจให้เหล่าอาสา” มอบส่วนลดการเติมน้ํามันเชื้อเพลิงทุกประเภทที่สถานีบริการน้ํามัน พีทีที สเตชั่น (PTT Station) ในอัตราลิตรละ 0.80 บาท เมื่อชําระผ่านบัตร Smart Card อสม. อสส. และ สพฉ. ท่านละไม่เกิน 1,000 บาท/บัตร/เดือน รวมจํานวนทั้งสิ้น 1,000,000 สิทธิ์ โดยเริ่มแคมเปญมาตั้งแต่วันที่ 1 กรกฎาคมที่ผ่านมา และสิ้นสุดวันที่ 30 กันยายน 2564 นี้ รวมทั้งหมด 3 เดือนหรือจนกว่าจะมีการใช้สิทธิ์เต็มจํานวน ซึ่งเงินส่วนลดจะคืนเข้าบัญชี ธ.ก.ส. ของผู้ถือบัตร Smart Card อสม. อสส. และ สพฉ. ภายใน 45 วัน นับจากวันสิ้นเดือน ทั้งนี้ สามารถตรวจสอบจํานวนสิทธิ์คงเหลือได้ที่ www.baac.or.th
นางณิชา กล่าวเพิ่มเติมว่า “ในขณะนี้ยังคงมีสิทธิ์คงเหลือเพียงพอต่อการเข้าร่วมแคมเปญ ซึ่ง อสม. อสส. และ สพฉ. ทุกท่าน สามารถชําระเงินค่าน้ํามันเชื้อเพลิงผ่านบัตร Smart Card อสม. อสส. และ สพฉ. ของ ธ.ก.ส. และรับส่วนลดได้ ณ สถานีบริการน้ํามัน พีทีที สเตชั่น จํานวนกว่า 2,000 สาขาทั่วประเทศ ภายใน 30 กันยายนนี้”
รัฐบาลไทย-ข่าวทำเนียบรัฐบาล-รัฐบาลมุ่งกระจายอำนาจให้ท้องถิ่น ออกหลักเกณฑ์โอนภารกิจอนามัย - รพ.สต. ส่งเสริมประชาชนมีส่วนร่วม พัฒนาคุณภาพบริการสุขภาพขั้นปฐมภูมิ ให้สอดคล้องกับบริบทของแต่ละพื้นที่
วันเสาร์ที่ 23 ตุลาคม 2564
รัฐบาลมุ่งกระจายอํานาจให้ท้องถิ่น ออกหลักเกณฑ์โอนภารกิจอนามัย - รพ.สต. ส่งเสริมประชาชนมีส่วนร่วม พัฒนาคุณภาพบริการสุขภาพขั้นปฐมภูมิ ให้สอดคล้องกับบริบทของแต่ละพื้นที่
รัฐบาลมุ่งกระจายอํานาจให้ท้องถิ่น ออกหลักเกณฑ์โอนภารกิจอนามัย - รพ.สต. ส่งเสริมประชาชนมีส่วนร่วมพัฒนาคุณภาพบริการสุขภาพขั้นปฐมภูมิ ให้สอดคล้องกับบริบทของแต่ละพื้นที่
วันที่ 23 ต.ค. 64 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า เมื่อวันที่ 19 ต.ค. 64 ที่ผ่านมา เว็บไซต์ราชกิจจานุเบกษา ได้เผยแพร่ประกาศคณะกรรมการการกระจายอํานาจให้แก่องค์กรปกครองส่วนท้องถิ่น เรื่องหลักเกณฑ์และขั้นตอนการถ่ายโอนภารกิจสถานีอนามัยเฉลิมพระเกียรติ 60 พรรษา นวมินทราชินี และโรงพยาบาลส่งเสริมสุขภาพตําบล (รพ.สต.) ให้แก่องค์การบริหารส่วนจังหวัด ซึ่งสอดคล้องกับแนวนโยบายของรัฐบาลที่มุ่งมั่นให้เกิดการกระจายอํานาจของหน่วยต่าง ๆ สู่ท้องถิ่น เพื่อเพิ่มการมีส่วนร่วมของประชาชน และให้สถานีอนามัยเฉลิมพระเกียรติฯ และ รพ.สต. สามารถตอบสนองความต้องการทางด้านสุขภาพของประชาชนในท้องถิ่นได้อย่างแท้จริง
ทั้งนี้ หลักเกณฑ์ดังกล่าวได้กําหนดแนวทางการถ่ายโอนภารกิจด้านสาธารณสุขให้แก่องค์กรปกครองส่วนท้องถิ่นให้มีความชัดเจนยิ่งขึ้น ซึ่งจะช่วยแก้ไขปัญหาการกระจายอํานาจและถ่ายโอนภารกิจที่ล่าช้าอันเนื่องมาจากความไม่ชัดเจนของหลักเกณฑ์ ซึ่งข้อมูลของกระทรวงสาธารณสุขระบุว่าตั้งแต่ปี 2551-63 สํานักงานปลัดกระทรวงสาธารณสุขได้ดําเนินการถ่ายโอนภารกิจสถานีอนามัยเฉลิมพระเกียรติฯ และ รพ.สต. รวมแล้วเพียง 65 แห่ง จากจํานวนทั้งสิ้น 9,787 แห่งทั่วประเทศ
น.ส.ไตรศุลี กล่าวว่า สาระสําคัญของหลักเกณฑ์และขั้นตอนการถ่ายโอนภารกิจสถานีอนามัยเฉลิมพระเกียรติฯ และ รพ.สต. ได้กําหนดแนวปฏิบัติ ตั้งแต่การดําเนินการก่อนการถ่ายโอน การเตรียมความพร้อมด้านการบริหารภารกิจ งบประมาณบุคลากร กลไกและกระบวนการถ่ายโอนภารกิจ โดยมีคณะอนุกรรมการบริหารภารกิจถ่ายโอนด้านสาธารณสุขให้แก่องค์กรปกครองส่วนท้องถิ่น และคณะกรรมการสุขภาพระดับพื้นที่ (กสพ.) กํากับดูแล มีการกําหนดตัวชี้วัดหลักเกณฑ์และขั้นตอนการประเมินความพร้อมที่ชัดเจน
“รัฐบาลให้ความสําคัญกับการเร่งรัดการกระจายอํานาจสู่ท้องถิ่น เพื่อส่งเสริมการมีส่วนร่วมของประชาชนในการกําหนดทิศทางการให้บริการของหน่วยภายใต้องค์กรปกครองส่วนท้องถิ่น สร้างหลักประกันความต่อเนื่องของบริการ รวมถึงพัฒนาคุณภาพของการบริการสุขภาพในระดับปฐมภูมิที่สอดคล้องกับบริบทของแต่ละพื้นที่อย่างแท้จริง”น.ส.ไตรศุลี กล่าว
รัฐบาลไทย-ข่าวทำเนียบรัฐบาล-รัฐมนตรีฯ สุริยะ ร่วมทำบุญตักบาตรถวายพระราชกุศล เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565
วันจันทร์ที่ 15 สิงหาคม 2565
รัฐมนตรีฯ สุริยะ ร่วมทําบุญตักบาตรถวายพระราชกุศล เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565
รัฐมนตรีฯ สุริยะ ร่วมทําบุญตักบาตรถวายพระราชกุศล เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565
วันที่ 12 สิงหาคม 2565 เวลา 07.00 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมด้วย นายภานุวัฒน์ ตริยางกูรศรี รองปลัดกระทรวงอุตสาหกรรม ร่วมทําบุญตักบาตรถวายพระราชกุศล เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 สมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง โดยมีพลเอกประยุทธ์ จันทร์โอชา นายกรัฐมนตรี เป็นประธานในพิธี ณ ท้องสนามหลวง
รัฐบาลไทย-ข่าวทำเนียบรัฐบาล-หารือแนวทางการประชุมรัฐมนตรีความมั่นคงอาหารเอเปค 2564
วันพุธที่ 11 สิงหาคม 2564
หารือแนวทางการประชุมรัฐมนตรีความมั่นคงอาหารเอเปค 2564
ไทย-นิวซีแลนด์ หารือแนวทางการประชุมรัฐมนตรีความมั่นคงอาหารเอเปค 2564 Food Security Roadmap Towards 2030 และความร่วมมือด้านการเกษตรไทยและนิวซีแลนด์ พร้อมรับไม้ต่อในการเป็นเจ้าภาพในปีถัดไป
ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์หารือร่วมกับนายเดเมียนโอคอนเนอร์รัฐมนตรีว่าการกระทรวงเกษตรการค้าและการส่งออกประเทศนิวซีแลนด์ผ่านระบบZoom Meetingโดยมีนายระพีภัทร์จันทรศรีวงศ์รองปลัดกระทรวงเกษตรและสหกรณ์ดร.วนิดากําเนิดเพ็ชร์ผู้อํานวยการสํานักการเกษตรต่างประเทศและนางเบญจวรรณศิริโพธิ์ผู้เชี่ยวชาญด้านนโยบายเศรษฐกิจการเกษตรระหว่างประเทศสํานักงานเศรษฐกิจการเกษตรเข้าร่วมเพื่อหารือเกี่ยวกับการเตรียมการสําหรับการประชุมรัฐมนตรีความมั่นคงอาหารเอเปคซึ่งกําหนดจัดขึ้นในวันที่19สิงหาคม2564 Food Security Roadmap Towards 2030และความร่วมมือด้านการเกษตรไทยและนิวซีแลนด์โดยการประชุมรัฐมนตรีความมั่นคงทางอาหารเอเปคในปี2564นี้จะมีการเห็นชอบร่างแถลงการณ์การประชุมรัฐมนตรีความมั่นคงอาหารเอเปคและแผนงานความมั่นคงอาหารเอเปคมุ่งสู่ปีค.ศ. 2030โดยมีสาระสําคัญ6ประเด็นประกอบด้วย1)เทคโนโลยีดิจิทัลและนวัตกรรม2)ผลิตภาพ(Productivity) 3)ความครอบคลุม4)ความยั่งยืน5)ความเป็นหุ้นส่วนระหว่างภาครัฐและเอกชนและ6)การกําหนดเป้าหมายที่ชาญฉลาดในการดําเนินการตามแผนงานความมั่นคงอาหารเอเปคมุ่งสู่ปีค.ศ. 2030
นอกจากนี้ประเทศไทยยังได้เตรียมตัวเป็นเจ้าภาพจัดการประชุมรัฐมนตรีเอเปคความมั่นคงอาหารในปี2565และการประชุมที่เกี่ยวข้อง(รวมทั้งสิ้น6การประชุม)ซึ่งจะมีการจัดทําปฏิญญารัฐมนตรีความมั่นคงอาหารเพื่อแสดงเจตนารมณ์ร่วมกันในการผลักดันการขับเคลื่อนการสร้างความมั่นคงอาหารและการเกษตรที่ยั่งยืนในเอเปคและแผนปฏิบัติการภายใต้แผนงานความมั่นคงอาหารมุ่งสู่ปีค.ศ. 2030
“รู้สึกยินดีและเป็นเกียรติที่ได้มีโอกาสหารือในวันนี้ประเทศไทยและนิวซีแลนด์มีความร่วมมือด้านการเกษตรที่ใกล้ชิดและแน่นแฟ้นกันมาโดยตลอดซึ่งได้มีการแลกเปลี่ยนเรียนรู้เทคโนโลยีและนวัตกรรมด้านการเกษตรมาอย่างต่อเนื่องอย่างไรก็ตามประเทศไทยและนิวซีแลนด์มีแนวทางการดําเนินงานในการลดภาวะโลกร้อนทั้งในส่วนของการปล่อยก๊าซเรือนกระจกจากภาคเกษตรและปศุสัตว์รวมถึงการลดการสูญเสียอาหารและขยะจากอาหารจากการผลิตอาหารและการเกษตรทั้งระบบจึงมีแนวทางที่จะร่วมมือกันพัฒนาเทคโนโลยีด้านการเกษตรเพื่อลดความสูญเสียและลดการปล่อยก๊าซเรือนกระจกได้ในอนาคต”ดร.เฉลิมชัยกล่าว
รัฐบาลไทย-ข่าวทำเนียบรัฐบาล-รัฐบาลยินดีชายหาดไทยสวยระดับโลก พร้อมเดินหน้าส่งเสริมการท่องเที่ยว
วันจันทร์ที่ 1 สิงหาคม 2565
รัฐบาลยินดีชายหาดไทยสวยระดับโลก พร้อมเดินหน้าส่งเสริมการท่องเที่ยว
วันเสาร์ที่ 30 กรกฎาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลยินดีที่ชายหาดไทยติดอันดับชายหาดที่สวยที่สุดในโลก ถึง 2 แห่ง ได้แก่ หาดซันไรซ์
เกาะหลีเป๊ะ จ.สตูล และ อ่าวมาหยา เกาะพีพีเล จ.กระบี่
สะท้อนถึงความเชื่อมั่นและความประทับใจที่นักท่องเที่ยวต่างชาติมีแก่แหล่งท่องเที่ยวไทย
สําหรับปีนี้รัฐบาลขับเคลื่อนการท่องเที่ยวภายใต้แคมเปญ เที่ยวเมืองไทย Amazing ยิ่งกว่าเดิม
เน้นสร้างประสบการณ์การท่องเที่ยวมุมมองใหม่แก่นักท่องเที่ยวต่างชาติ
พร้อมส่งเสริมการท่องเที่ยวในประเทศกลุ่มเป้าหมายและต่อยอดสู่ความร่วมมือกับประเทศอื่น ๆ เช่น
งานเทศกาลอินเดียตะวันออกเฉียงเหนือ ที่จัดขึ้นในวันนี้และวันพรุ่งนี้(30-31ก.ค.65) ที่เซ็นทรัลเวิลด์
ถือเป็นการแลกเปลี่ยนความรู้ด้านการท่องเที่ยว แลกเปลี่ยนวัฒนธรรม และกระชับความสัมพันธ์ระหว่าง 2
ประเทศ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ดีอีเอส จัดอบรมการเพิ่มประสิทธิภาพ งานจัดซื้อจัดจ้างการบริหารงานพัสดุภาครัฐ พ.ศ.2560
วันพฤหัสบดีที่ 23 มิถุนายน 2565
ดีอีเอส จัดอบรมการเพิ่มประสิทธิภาพ งานจัดซื้อจัดจ้างการบริหารงานพัสดุภาครัฐ พ.ศ.2560
ดีอีเอส จัดอบรมการเพิ่มประสิทธิภาพ งานจัดซื้อจัดจ้างการบริหารงานพัสดุภาครัฐ พ.ศ.2560
เมื่อวันที่23มิถุนายน2565พ.ต.อ.อัครพลบุณโยปัษฎัมภ์ผู้ตรวจราชการกระทรวงดิจิทัลเพื่อเศรษฐกิจและสังคมเป็นประธานกล่าวพิธีเปิดโครงการฝึกอบรมหลักสูตร”การเพิ่มประสิทธิภาพการปฏิบัติงานด้านพัสดุตามระเบียบกระทรวงการคลังว่าด้วยการจัดซื้อจัดจ้างและการบริหารงานพัสดุภาครัฐพ.ศ.2560”ของสป.ดศ.ประจําปีงบประมาณ2565ณโรงแรมทีเค.พาเลซ&คอนเวนชั่นทั้งนี้โครงการฝึกอบรมดังกล่าวเพื่อให้บุคลากรที่ปฏิบัติงานเกี่ยวกับการจัดจ้างและบริหารพัสดุภาครัฐมีความรู้ความเข้าใจด้านกฎหมายระเบียบข้อบังคับหลักเกณฑ์และแนวทางปฏิบัติที่เกี่ยวข้องกับการจัดซื้อจัดจ้างและการบริหารพัสดุภาครัฐรวมทั้งเป็นการเพิ่มทักษะและความพร้อมในการปฏิบัติราชการของเจ้าหน้าที่
**************
รัฐบาลไทย-ข่าวทำเนียบรัฐบาล-อนุมัติ 1,480 ล้านบาท จัดพาณิชย์ลดราคา ! ช่วยประชาชน
วันพุธที่ 19 มกราคม 2565
อนุมัติ 1,480 ล้านบาท จัดพาณิชย์ลดราคา ! ช่วยประชาชน
วันพุธที่ 19 มกราคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลบรรเทาความเดือดร้อนด้านค่าครองชีพของประชาชนในช่วงการแพร่ระบาดของโรคโควิด-19 และผลกระทบของการระบาดของโรคในสัตว์ โดยระยะเร่งด่วนได้อนุมัติงบกลาง 1,480 ล้านบาท เพื่อดําเนินโครงการพาณิชย์ลดราคา! ช่วยประชาชน ปี 2565 ซึ่งจะจัดจุดจําหน่ายสินค้าอุปโภคบริโภคที่จําเป็นต่อการครองชีพในราคาถูกกว่าท้องตลาดเพื่อเป็นทางเลือกให้แก่ประชาชน เช่น สินค้าเกษตร เนื้อไก่ ไข่ไก่ ในบริเวณพื้นที่ร้านสะดวกซื้อ ห้างท้องถิ่น ตลาด พื้นที่สาธารณะ และสถานีบริการน้ํามัน ไม่น้อยกว่า 3,000 จุดทั่วประเทศ รวมถึงจําหน่ายผ่านรถโมบายไม่น้อยกว่า 50 คันที่จะเคลื่อนที่ไปตามแหล่งชุมชนในเขต กทม.และปริมณฑลด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ยกทัพลงใต้ รมว.เกษตรฯ ติดตามความก้าวหน้าโครงการระบบระบายน้ำแม่น้ำตรัง
วันศุกร์ที่ 15 ตุลาคม 2564
ยกทัพลงใต้ รมว.เกษตรฯ ติดตามความก้าวหน้าโครงการระบบระบายน้ําแม่น้ําตรัง
ยกทัพลงใต้ รมว.เกษตรฯ ติดตามความก้าวหน้าโครงการระบบระบายน้ําแม่น้ําตรัง พร้อมมอบหนังสืออนุญาตให้เกษตรกรเข้าทําประโยชน์ในเขตปฏิรูปที่ดิน (ส.ป.ก. 4-01) ให้แก่เกษตรกร และปล่อยพันธุ์สัตว์น้ําลงแหล่งน้ําธรรมชาติ
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังติดตามความก้าวหน้าโครงการระบบระบายน้ําแม่น้ําตรัง ณ อ.เมือง จ.ตรัง ว่า จากเหตุการณ์อุทกภัยในรอบหลายปีที่ผ่าน ทําให้เกิดน้ําท่วมขัง สร้างความเสียหายต่อบ้านเรือนของราษฏร รวมถึงข้อมูลสถิติฝนตกหนักในรอบ 25 ปี จะมีปริมาณน้ําไหลผ่านแม่น้ําตรัง 1,467 ลูกบาศก์เมตรต่อวินาที ซึ่งศักยภาพแม่น้ําตรังนั้น สามารถรับได้ประมาณ 600 ลูกบาศก์เมตรต่อวินาที จําเป็นต้องออกแบบคลองระบายน้ําสายใหม่ เพื่อระบายน้ําส่วนเกิน กระทรวงเกษตรฯ โดยกรมชลประทาน จึงได้ดําเนินโครงการดังกล่าว จากกรอบวงเงินโครงการ 1,482.50 ล้านบาท ระยะเวลาดําเนินการ 7 ปี (2559 - 2565) ซึ่งเป็นการขุดคลองผันน้ํา ความยาว 7.55 กิโลเมตร กว้าง 102 เมตร ลึก 4.5 เมตร พร้อมทั้งก่อสร้างประตูระบายน้ํา 2 แห่ง ได้แก่ ประตูระบายน้ําหนองตรุด บริเวณต้นคลองผันน้ํา และประตูระบายน้ําคลองช้างบริเวณปลายคลองผันน้ํา สามารถระบายน้ําได้ 750 ลูกบาศก์เมตรต่อวินาที รวมถึงงานอาคารประกอบ ประกอบด้วย การก่อสร้างสะพานรถยนต์ 5 แห่ง และก่อสร้างอาคารรับน้ํา 20 แห่ง
ทั้งนี้ หากดําเนินการแล้วเสร็จ จะสามารถบรรเทาอุทกภัยในพื้นที่ ต.หนองตรุด ต.นาโต๊ะหมิง และ ต.บางรัก ในเขต อ.เมือง จ.ตรัง คิดเป็นพื้นที่ 10,525 ไร่ และสามารถเก็บกักน้ําไว้ใช้เพื่อการเกษตรและการอุปโภค ในฤดูแล้งได้ประมาณ 3.2 ล้าน ลบ.ม. พื้นที่รับประโยชน์จากโครงการฤดูฝนประมาณ 10,000 ไร่ และฤดูแล้งประมาณ 3,000 ไร่ อีกทั้งในช่วงฤดูแล้งจะเป็นแหล่งน้ําต้นทุนในการผลักดันการรุกตัวของน้ําเค็มเพื่อรักษาระบบนิเวศน์ ช่วยผลิตน้ําประปาปีละ 1.74 ล้าน ลบ.ม. ด้วย อย่างไรก็ตาม ทุกหน่วยงานในสังกัดกระทรวงเกษตรและสหกรณ์ได้บูรณาการการทํางานร่วมกัน และพร้อมเข้ามาดําเนินการสนับสนุนในส่วนที่เกี่ยวข้องต่อไป
สําหรับในปี 2564 นี้ กรมชลประทานยังได้มีแผนการเตรียมความพร้อมช่วงฤดูน้ําหลาก โดยมีการขุดเปิดช่องทางการระบายน้ําบริเวณสะพานคอนกรีตเสริมเหล็ก กม. 1+260 เพิ่มเติม (ดําเนินการโดยกรมทางหลวง) และการผันน้ําในช่วงฤดูน้ําหลากช่วงเดือน (ต.ค.64 – ธ.ค.64) โดยติดตั้งบานระบายน้ําแล้วเสร็จ ที่ประตูระบายน้ํา กม.7+250 ทําให้สามารควบคุมปริมาณน้ําที่จะไหลเข้าคลองผันน้ําได้
นอกจากนี้ รัฐมนตรีว่าการกระทรวงเกษตรและสหกรณ์ ยังได้มอบหนังสืออนุญาตให้เกษตรกรเข้าทําประโยชน์ในเขตปฏิรูปที่ดิน (ส.ป.ก. 4-01) จํานวน 10 ราย และปล่อยพันธุ์สัตว์น้ําลงแหล่งน้ําธรรมชาติ ได้แก่ พันธุ์ปลากระแห (ปลาลําปํา) จํานวน 50,000 ตัว พันธุ์ปลายี่สกเทศ จํานวน 50,000 ตัว พันธุ์ปลาสร้อยนกเขา จํานวน 50,000 ตัว พันธุ์ปลาสร้อยลูกกล้วย จํานวน 50,000 ตัว พันธุ์ปลาซิวควาย จํานวน 5,000 ตัว และลูกพันธุ์ปลาบ้า (ปลาสุลต่าน) ภายใต้โครงการโรงเพาะฟักเคลื่อนที่ (Mobile hatchery) จํานวน 1,000,000 ตัว รวมจํานวนทั้งสิ้น 1,205,000 ตัว อีกทั้งยังมีบริการประชาชน โดยจัดเตรียมพันธุ์แหนแดง เพื่อนําไปใช้เพาะพันธุ์และเป็นอาหารปลา ลดต้นทุนการผลิต จุลินทรีย์น้ําเพื่อนําไปเป็นหัวเชื้อและใช้สําหรับบําบัดน้ําเสียในบ่อปลา และพันธุ์ปลาสวยงาม (ปลาคาร์บ) เพื่อแจกให้เกษตรกร จํานวนรายละ 1 ชุด รวม 50 ราย
รัฐบาลไทย-ข่าวทำเนียบรัฐบาล-ดีอีเอส ร่วมบันทึกเทปถวายพระพร ในโอกาสวันมหามงคลเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณพระบรมราชินี
วันพุธที่ 18 พฤษภาคม 2565
ดีอีเอส ร่วมบันทึกเทปถวายพระพร ในโอกาสวันมหามงคลเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณพระบรมราชินี
ดีอีเอส ร่วมบันทึกเทปถวายพระพร ในโอกาสวันมหามงคลเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณพระบรมราชินี
เมื่อวันที่18พฤษภาคม2565นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)เข้าร่วมบันทึกเทปถวายพระพรในโอกาสวันมหามงคลเฉลิมพระชนมพรรษาสมเด็จพระนางเจ้าสุทิดาพัชรสุธาพิมลลักษณพระบรมราชินีโดยมีนายทศพล เพ็งส้มผู้ช่วยรัฐมนตรีประจํานายกรัฐมนตรีปฏิบัติหน้าที่ประจํากระทรวงดิจิทัลเพื่อเศรษฐกิจและสังคมนายเนวินธุ์ช่อชัยทิพฐ์ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคมนายเอกสิทธิ์คุณานันทกุลเลขานุการรัฐมนตรีว่าการกระทรวงดิจิทัลเพื่อเศรษฐกิจและสังคมนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมพร้อมด้วยผู้บริหารกระทรวงและหัวหน้าหน่วยงานในสังกัดกระทรวง ร่วมบันทึกเทปณสถานีวิทยุโทรทัศน์แห่งประเทศไทย(NBT)ถนนวิภาวดีกรุงเทพฯ
*************
รัฐบาลไทย-ข่าวทำเนียบรัฐบาล-นับถอยหลังครบรอบ 130 ปี วันคล้ายวันสถาปนากระทรวงเกษตรและสหกรณ์โชว์นิทรรศการผลงานสำคัญของหน่วยงานในสังกัด ภายใต้แนวคิด“130 ปี
วันศุกร์ที่ 25 มีนาคม 2565
นับถอยหลังครบรอบ 130 ปี วันคล้ายวันสถาปนากระทรวงเกษตรและสหกรณ์โชว์นิทรรศการผลงานสําคัญของหน่วยงานในสังกัด ภายใต้แนวคิด“130 ปี
นับถอยหลังครบรอบ 130 ปี วันคล้ายวันสถาปนากระทรวงเกษตรและสหกรณ์โชว์นิทรรศการผลงานสําคัญของหน่วยงานในสังกัด ภายใต้แนวคิด“130 ปี กระทรวงเกษตรและสหกรณ์ สู่การพัฒนาที่ยั่งยืน”และออกบูธแสดงและจําหน่ายสินค้าเกษตรมากมาย
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยถึงการเตรียมนับถอยหลังสู่การครบรอบ 130 ปี วันคล้ายวันสถาปนากระทรวงเกษตรและสหกรณ์ซึ่งตรงกับวันที่ 1 เมษายน ของทุกปี สําหรับในปี 2565จะมีการ จัดนิทรรศการแสดงผลงานสําคัญของหน่วยงานในสังกัดกระทรวงเกษตรและสหกรณ์ ภายใต้แนวคิด “130 ปี กระทรวงเกษตรและสหกรณ์สู่การพัฒนาที่ยั่งยืน”โดยจะแบ่งเป็น 4 กลุ่มภารกิจ ดังนี้1) กลุ่มอํานวยการ ประกอบด้วย สํานักงานปลัดกระทรวงเกษตรฯ สํานักงานมาตรฐานสินค้าเกษตรและอาหารแห่งชาติ (มกอช.) และสํานักงานเศรษฐกิจการเกษตร 2) กลุ่มภารกิจด้านการพัฒนาการผลิต ประกอบด้วย กรมการข้าว กรมประมง กรมปศุสัตว์ กรมวิชาการเกษตร และกรมหม่อนไหม 3) กลุ่มภารกิจด้านบริหารจัดการทรัพยากรเพื่อการผลิต ประกอบด้วย กรมชลประทาน กรมฝนหลวงและการบินเกษตร กรมพัฒนาที่ดิน และสํานักงานการปฏิรูปที่ดินเพื่อเกษตรกรรม และ 4) กลุ่มภารกิจด้านส่งเสริมและพัฒนาเกษตรกรและระบบสหกรณ์ ประกอบด้วย กรมตรวจบัญชีสหกรณ์ กรมส่งเสริมการเกษตร และกรมส่งเสริมสหกรณ์
ผลงานสําคัญที่จะจัดแสดงนิทรรศการมีดังนี้ กลุ่มอํานวยการ นําเสนอการขับเคลื่อนภาคเกษตรด้วยโมเดลเศรษฐกิจ BCG Modelผลการดําเนินโครงการ 1 ตําบล 1 กลุ่มเกษตรทฤษฎีใหม่ผลงานของศูนย์เทคโนโลยีเกษตรและนวัตกรรม(Agri-tech and Innovation Center หรือ AIC)ที่มีบูรณาการกับหน่วยงานภาครัฐสถาบันการศึกษา ภาคเอกชน และภาคการเกษตร เพื่อส่งเสริมให้เกษตรกรใช้เทคโนโลยี นวัตกรรม และภูมิปัญญาท้องถิ่น ในการเพิ่มประสิทธิภาพการผลิต การเกษตรแปรรูป และการตลาดและการยกระดับมาตรฐานพืชสมุนไพรสู่ความยั่งยืน กลุ่มภารกิจด้านการพัฒนาการผลิตนําเสนอการทําการเกษตรอย่างยั่งยืน อาทิเช่น การผลิตข้าวด้วยเทคโนโลยีเกษตรอัจฉริยะ การพัฒนากุ้งสู่ความยั่งยืน BCG Modelกับการพัฒนากัญชา กัญชง และกระท่อม การเชื่อมโยงการผลิตและการตลาดของสินค้าโคเนื้อ บ้านแสนแก้ว จ.ศรีสะเกษ และการอนุรักษ์ ต่อยอดภูมิปัญญาลวดลายผ้าไหมไทยสู่ความยั่งยืน กลุ่มภารกิจด้านบริหารจัดการทรัพยากรเพื่อการผลิต นําเสนอการบริหารจัดการพื้นที่เกษตรกรรมให้เหมาะสม และกลุ่มภารกิจด้านส่งเสริมและพัฒนาเกษตรกรและระบบสหกรณ์ นําเสนอนิทรรศการก้าวต่อไปของกรมตรวจบัญชีสหกรณ์ ศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) ในฝัน และสมาชิกสหกรณ์รุ่นใหม่ สร้างเกษตรไทยเข้มแข็ง
ภายในงาน 130 ปี วันคล้ายวันสถาปนาของกระทรวงเกษตรและสหกรณ์ ยังมีการออกบูธแสดงและจําหน่ายสินค้าการเกษตร โดยหน่วยงานในสังกัดกระทรวงเกษตรและสหกรณ์ ซึ่งนําผลผลิตทางการเกษตรที่โดดเด่นจากจังหวัดต่างๆ มาให้ประชาชนที่สนใจเข้าร่วมงานได้เลือกชิม เลือกซื้อกันในงานทั้งสินค้าเกษตร และสินค้าแปรรูป อาทิ ผัก ผลไม้มะม่วงน้ําปลาหวาน ยํามะม่วง ข้าวแต๋น มะพร้าวน้ําหอม กรอบเค็ม แหนมปลาแรด ชุดน้ําพริก น้ําพริกสวรรค์ปูม้า เชียงปลา ปลาดุกเส้นหวาน ปลานวลจันทร์ต้มเค็มปลาดุกสวรรค์ ไส้อั่วปลานิลปลาส้ม ทอดมันปลากรายกล้วยไม้เป็นต้น นอกจากนี้ ยังมีปลาสวยงามหลากหลายชนิด เช่น ปลากัด ปลาสอดสี แจกจ่ายให้กับผู้ซื้อสินค้าประมงแปรรูปครบตามราคาที่กําหนดด้วย
รัฐบาลไทย-ข่าวทำเนียบรัฐบาล-เกษตรกรผู้เลี้ยงกุ้งเฮ! ครม.ปรับหลักเกณฑ์เข้าถึงเงินกู้สถาบันการเงินง่ายขึ้น
วันพุธที่ 13 เมษายน 2565
เกษตรกรผู้เลี้ยงกุ้งเฮ! ครม.ปรับหลักเกณฑ์เข้าถึงเงินกู้สถาบันการเงินง่ายขึ้น
เกษตรกรผู้เลี้ยงกุ้งเฮ! ครม.ปรับหลักเกณฑ์เข้าถึงเงินกู้สถาบันการเงินง่ายขึ้น
วันที่ 13 เมษายน 2565นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวานนี้ (12 เมษายน 2565) ว่า ครม.เห็นชอบปรับหลักเกณฑ์การสนับสนุนด้านการเงินผ่านสถาบันการเงินให้กับเกษตรกรและผู้ประกอบการเพาะเลี้ยงกุ้งทะเลที่ได้รับการรับรองมาตรฐานการปฏิบัติทางการเพาะเลี้ยงสัตว์น้ําที่ดี หรือ GAP (Good Aquaculture Practice) และมาตรฐานฟาร์มกุ้ง CoC (Code of Conduct) จากมติ ครม.เมื่อ 30 ก.ย.2546 ตามที่กระทรวงเกษตรและสหกรณ์เสนอ เพื่อเพิ่มโอกาสให้เกษตรกรเข้าถึงแหล่งสินเชื่อจากสถาบันการเงินได้เพิ่มขึ้น เนื่องจากหลักเกณฑ์การพิจารณาสินเชื่อเดิมได้กําหนดให้เกษตรกรและผู้ประกอบกิจการเพาะเลี้ยงกุ้งทะเลจะต้องเป็นฟาร์มที่ได้รับการรับรองทั้ง 2 มาตรฐาน คือ GAP และ CoC จากกรมประมง ทําให้เป็นอุปสรรคในการเข้าถึงสินเชื่อ ซึ่งในปัจจุบันเกษตรกรและผู้ประกอบกิจการเพาะเลี้ยงกุ้งทะเลสามารถเลือกขอรับการรับรองมาตรฐานเพียงมาตรฐานใดมาตรฐานหนึ่งที่เหมาะสมเท่านั้น ดังนั้น กระทรวงเกษตรและสหกรณ์จึงปรับหลักเกณฑ์ให้สอดคล้องกับสถานการณ์ปัจจุบัน โดยมีรายละเอียดดังนี้
1.เป็นเกษตรกรและผู้ประกอบการเพาะเลี้ยงกุ้งทะเลที่ประกอบกิจการอยู่ในเขตพื้นที่เพาะเลี้ยงกุ้งทะเลตามประกาศคณะกรรมการประมงประจําจังหวัดและแจ้งประกอบกิจการการเพาะเลี้ยงสัตว์น้ําควบคุม (จสค.) จากเดิมอยู่นอกพื้นที่ป่าชายเลน
2.เป็นฟาร์มที่ได้รับการรับรองมาตรฐานการปฏิบัติทางการเพาะเลี้ยงสัตว์น้ําที่ดี GAP (Good Aquaculture Practice) หรือมาตรฐานฟาร์มเพาะเลี้ยงกุ้งทะเล Code of conduct หรือมาตรฐานสินค้าเกษตรที่เกี่ยวกับการเพาะเลี้ยงกุ้งทะเลตามกฎหมายว่าด้วยมาตรฐานสินค้าเกษตรจากกรมประมง หรือหน่วยงานรับรองเอกชนที่ได้รับการรับรองระบบงานจากสํานักงานมาตรฐานสินค้าเกษตรและอาหารแห่งชาติ (มกอช.) จากเดิมที่ต้องผ่านการรับรองทั้ง 2 มาตรฐาน คือ GAP และ CoC จากกรมประมง
ทั้งนี้ ที่ประชุมมอบหมายให้ธนาคารแห่งประเทศไทยปรับปรุงหลักเกณฑ์การพิจารณาให้สินเชื่อของสถาบันการเงินและแจ้งให้สถาบันการเงินรับทราบต่อไป
นางสาวรัชดากล่าวด้วยว่า การปรับหลักเกณฑ์ดังกล่าว ไม่ได้เป็นการส่งเสริมให้มีการเพาะเลี้ยงกุ้งทะเลในพื้นที่ป่าชายเลนที่ส่งผลกระทบต่อสิ่งแวดล้อมเพิ่มขึ้น เนื่องจากปัจจุบันมีกฎหมายกํากับดูแลการเพาะเลี้ยงกุ้งทะเลไม่ให้อยู่ในเขตพื้นที่ป่าชายเลนและไม่ส่งผลกระทบต่อสิ่งแวดล้อมบังคับใช้อยู่แล้ว โดยเกษตรกรและผู้ประกอบการเพาะเลี้ยงกุ้งทะเลที่จะขอรับรองมาตรฐานนั้น จะต้องขึ้นทะเบียนเกษตรกรผู้เพาะเลี้ยงสัตว์น้ํา (ทบ.1) กับกรมประมงก่อน ซึ่งต้องแสดงหลักฐานข้อมูลที่ดินว่าสถานประกอบการไม่ได้อยู่ในเขตพื้นที่ต้องห้ามตามกฎหมาย เช่น เขตพื้นที่ป่าชายเลน เขตป่าสงวนแห่งชาติ เขตอุทยานแห่งชาติ เป็นต้น รวมถึงต้องอยู่ในเขตพื้นที่เพาะเลี้ยงกุ้งทะเลตามที่คณะกรรมการประมงจังหวัดประกาศกําหนด และต้องแจ้งประกอบกิจการต่อพนักงานเจ้าหน้าที่ด้วย
รัฐบาลไทย-ข่าวทำเนียบรัฐบาล-ไทยครองแชมป์โลกส่งออกยางพารา
วันพุธที่ 9 มีนาคม 2565
ไทยครองแชมป์โลกส่งออกยางพารา
วันอังคารที่ 8 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
ประเทศไทยครองแชมป์ส่งออกยางพาราเป็นอันดับ 1 ของโลก และส่งออกผลิตภัณฑ์จากยางเป็นอันดับที่ 4 ของโลก โดยปี 2564 ที่ผ่านมา ไทยส่งออกยางพาราและผลิตภัณฑ์จากยางสู่ตลาดโลก มูลค่ารวมกว่า 20,059 ล้านเหรียญสหรัฐ ขยายตัวจากปีก่อนร้อยละ 28.3 มีตลาดส่งออกสําคัญ คือ สหรัฐอเมริกา จีน มาเลเซีย ญี่ปุ่น และเกาหลีใต้ โดยร้อยละ 48.6 เป็นการส่งออกผ่านความตกลงการค้าเสรี FTA คิดเป็นมูลค่า 9,762 ล้านเหรียญสหรัฐ สําหรับปีนี้ ยังมีความตกลง RCEP เพิ่มเข้ามาส่งผลให้ประเทศคู่ค้ามีมาตรการภาษีนําเข้าที่เอื้อประโยชน์ต่อกันมากขึ้น เช่น จีนทยอยลดภาษีสินค้ายางสังเคราะห์ให้ไทยจนเหลือ 0 ในปี 2584 และเกาหลีใต้ทยอยลดภาษีนําเข้าเส้นด้ายยางจนเหลือ 0 ในปี 2580
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ป้องกันและปราบปรามการลักลอบนำเข้าบุหรี่เชิงรุก
วันพุธที่ 15 กันยายน 2564
ป้องกันและปราบปรามการลักลอบนําเข้าบุหรี่เชิงรุก
วันพุธที่ 15 กันยายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลป้องกันและปราบปรามการลักลอบนําเข้าบุหรี่หนีภาษีแบบเชิงรุก โดยตั้งศูนย์ปราบปรามสินค้าออนไลน์เพื่อเฝ้าระวังและติดตามจับกุมผู้กระทําความผิดทางอินเทอร์เน็ตและสื่อสังคมออนไลน์ สืบสวนหาข่าวเกี่ยวกับแหล่งที่มา วิธีการลักลอบ เส้นทางขนส่ง และสถานที่เก็บรวบรวมสินค้า จัดชุดลาดตระเวนตามแนวชายแดนและลําน้ําที่เป็นพรมแดนธรรมชาติ ตรวจสอบยานพาหนะต้องสงสัยทุกชนิดขณะผ่านพิธีการศุลกากรและจัดชุดเคลื่อนที่เร็วเพื่อสนับสนุนการปฏิบัติงานของเจ้าหน้าที่ในแต่ละพื้นที่ โดยการสกัดกั้นการลักลอบนําเข้าบุหรี่หนีภาษีอย่างจริงจัง จะสร้างความเป็นธรรมแก่ผู้ประกอบการที่ดําเนินธุรกิจอย่างสุจริต ทั้งนี้ ในปีงบประมาณ 2564 จับกุมผู้กระทําผิดแล้ว 6,899 คดี เป็นมูลค่ากว่า 1.25 พันล้านบาท
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม แจงกรณีเจ้าหน้าที่ราชทัณฑ์เรียกเงินนักโทษอยู่ในขั้นสอบสวน อธิบดีสั่งเด้งแล้ว เร่งดำเนินการให้เร็ว
วันอังคารที่ 14 กันยายน 2564
รัฐมนตรีว่าการกระทรวงยุติธรรม แจงกรณีเจ้าหน้าที่ราชทัณฑ์เรียกเงินนักโทษอยู่ในขั้นสอบสวน อธิบดีสั่งเด้งแล้ว เร่งดําเนินการให้เร็ว
รัฐมนตรีว่าการกระทรวงยุติธรรม แจงกรณีเจ้าหน้าที่ราชทัณฑ์เรียกเงินนักโทษอยู่ในขั้นสอบสวน อธิบดีสั่งเด้งแล้ว เร่งดําเนินการให้เร็ว ชี้เกิดขึ้นตั้งแต่ปี 60 ยันไม่ยอมให้เกิดเรื่องแบบนี้ในสมัยตน หากใครพบเห็นพฤติกรรมแบบนี้ร้องเรียนได้ทันที
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงกรณีที่นายอัจฉริยะ เรืองรัตนพงศ์ ประธานชมรมช่วยเหลือเหยื่ออาชญากรรม นําอดีตผู้ต้องขัง พร้อมหลักฐานการโอนเงินเข้าแจ้งความร้องทุกข์กับกองบังคับการป้องกันปราบปรามการทุจริตและประพฤติมิชอบ (บก.ปปป.) โดยแจ้งว่าในระหว่างที่ถูกควบคุมภายในเรือนจํา มีเจ้าหน้าที่ราชทัณฑ์ ได้เรียกรับเงิน เพื่อเป็นค่าตอบแทนในการดําเนินการเลื่อนชั้นหรือลดชั้นและได้รับการอภัยโทษ โดยต้องจ่ายเงินให้เป็นค่าตอบแทนครั้งละหลักหมื่นถึงแสนบาท ว่า เรื่องดังกล่าวเป็นเรื่องที่เกิดขึ้นในปี พ.ศ.2560 ก่อนที่ตนจะมารับตําแหน่ง รมว.ยุติธรรม โดยเรื่องในลักษณะแบบนี้ตนจะไม่ยอมให้เกิดในสมัยที่ตนเป็นรัฐมนตรีเด็ดขาด โดยได้กําชับกับข้าราชการและเจ้าหน้าที่อยู่เสมอ ส่วนความคืบหน้าของเรื่องดังกล่าว กรมราชทัณฑ์ได้ดําเนินการสอบสวนทางวินัยอย่างร้ายแรงกับผู้ถูกกล่าวหา และอธิบดีกรมราชทัณฑ์ได้สั่งย้ายเจ้าหน้าที่ดังกล่าวแล้ว ซึ่งตนได้กําชับให้ดําเนินการให้รวดเร็วเพื่อความเป็นธรรมกับทุกฝ่าย
นายสมศักดิ์ กล่าวว่า เราไม่ได้นิ่งนอนใจ เนื่องจากเป็นการกล่าวหาต่อการปฏิบัติหน้าที่อันมิชอบของเจ้าหน้าที่ซึ่งส่งผลกระทบต่อภาพลักษณ์ขององค์กร โดยทางกรมราชทัณฑ์ได้ให้เรือนจํากลางชลบุรีตรวจสอบข้อเท็จจริงอีกครั้ง ทั้งนี้ ได้รับรายงานจากนายชาญ วชิรเดช ผู้บัญชาการเรือนจํากลางชลบุรี กรณีที่เป็นข่าวนั้น เกิดขึ้นช่วงปี พ.ศ.2560 ซึ่งกรมราชทัณฑ์ได้รับเรื่องราวร้องทุกข์ ร้องเรียนกล่าวหาเจ้าหน้าที่เรือนจํากลางชลบุรี นายสรวัชร์ ม่วงทอง และนายเจษฎาพร จ่าพันนา ว่าร่วมกันเรียกรับเงินจาก น.ช.จํารัส หอมชิต แลกกับการเลื่อนชั้นและความเป็นอยู่ จึงได้ให้เรือนจํากลางชลบุรีตรวจสอบข้อเท็จจริง ซึ่งเรือนจํากลางชลบุรีได้แต่งตั้งคณะกรรมการสอบสวนข้อเท็จจริง และรายงานผลการสอบสวนพร้อมเอกสารให้กรมราชทัณฑ์พิจารณา ต่อมา กรมราชทัณฑ์ได้ดําเนินการแต่งตั้งคณะกรรมการสอบสวนทางวินัยอย่างร้ายแรงแก่ผู้ถูกกล่าวหา ตามคําสั่งกรมราชทัณฑ์ที่ 558/2563 ลงวันที่ 16 เม.ย. 2563 ซึ่งปัจจุบันได้มีการสอบข้อเท็จจริงจากผู้เกี่ยวข้องเสร็จสิ้นแล้ว อยู่ระหว่างพิจารณาข้อเท็จจริง ข้อกฎหมาย และพยานหลักฐาน เพื่อเสนอรายงานการสอบสวน
"ผมได้เน้นย้ํากับกรมราชทัณฑ์ ให้เรือนจําและทัณฑสถานทุกแห่งดําเนินภายใต้กรอบของกฎหมาย ยึดหลักคุณธรรมโปร่งใส ตรวจสอบได้ หากพบว่ามีเจ้าหน้าที่คนใดประพฤติมิชอบกระทําตามที่ได้กล่าวอ้าง เราพร้อมดําเนินการทางวินัยและตามกฎหมายต่อไป และหากประชาชนคนใดพบเรื่องในลักษณะดังกล่าว รวมทั้งไม่ได้รับความเป็นธรรมสามารถร้องเรียนได้ที่กระทรวงยุติธรรม หรือสํานักงานยุติธรรมจังหวัดทั่วประเทศ หรือสายด่วน 1111 กด 77" นายสมศักดิ์ กล่าว
รัฐบาลไทย-ข่าวทำเนียบรัฐบาล-"นรม.และ รมว.กห. แสดงความเสียใจสูญเสียกำลังพลจากอุบัติเหตุการบิน"
วันพุธที่ 15 ธันวาคม 2564
"นรม.และ รมว.กห. แสดงความเสียใจสูญเสียกําลังพลจากอุบัติเหตุการบิน"
พล.อ.คงชีพ ตันตระวาณิชย์ โฆษก กห. เปิดเผยว่า
พล.อ.ประยุทธ์ จันทร์โอชา นรม.และ รมว.กห. ได้แสดงความเสียใจและเป็นกําลังใจให้กับครอบครัวของ พ.ท.ปานพงษ์ บรรจงเปลี่ยน ครูฝึก และ ส.ท.ชนากร เปี่ยมเจริญ นักบิน ที่สูญเสียจากอุบัติเหตุเฮลิคอปเตอร์ตก ขณะปฏิบัติการฝึกบิน ณ จว. นครสวรรค์
นรม.และ รมว.กห.ได้กําชับให้กองทัพบก ดูแลการเคลื่อนย้ายและประกอบพิธีทางศาสนากําลังพลทั้ง 2 นายอย่างสมเกียรติ ร่วมกับดูแลสิทธิกําลังพลและครอบครัวอย่างเหมาะสม พร้อมทั้งให้สอบสวนสาเหตุของการเกิดอุบัติเหตุ และขอเพิ่มความระมัดระวังและควบคุมการปฏิบัติตามกฎนิรภัยการบิน เพื่อความปลอดภัยของทุกคน
รัฐบาลไทย-ข่าวทำเนียบรัฐบาล-โฆษกรัฐบาลเผยการถอดหน้ากากอนามัยต้องรอการตัดสินใจจาก ศบค. โดยนายกฯ เน้นให้รอบคอบคำนึงความปลอดภัยด้านสุขภาพของประชาชน ขณะนี้ ยังต้องขอทุกคนสวมหน้ากาก
วันอังคารที่ 7 มิถุนายน 2565
โฆษกรัฐบาลเผยการถอดหน้ากากอนามัยต้องรอการตัดสินใจจาก ศบค. โดยนายกฯ เน้นให้รอบคอบคํานึงความปลอดภัยด้านสุขภาพของประชาชน ขณะนี้ ยังต้องขอทุกคนสวมหน้ากาก
โฆษกรัฐบาลเผยการถอดหน้ากากอนามัยต้องรอการตัดสินใจจาก ศบค. โดยนายกฯ เน้นให้รอบคอบคํานึงความปลอดภัยด้านสุขภาพของประชาชน ขณะนี้ ยังต้องขอทุกคนสวมหน้ากาก วันนี้ พบผู้ติดเชื้อโควิด-19 รายใหม่ 2,224 ราย
วันนี้ (7 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีผ่อนคลายมาตรการจะให้มีการถอดหน้ากากอนามัยในพื้นที่กรุงเทพมหานครนั้น พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะผู้อํานวยการศูนย์บริหารสถานการณ์โควิด-19 หรือ ศบค. ได้มอบนโยบายให้มีการปรึกษาหารือและเตรียมความพร้อมในเรื่องนี้ไว้แล้ว หากสถานการณ์ยังดีขึ้นอย่างต่อเนื่อง ก็จะดําเนินการตามลําดับขั้นตอนต่อไป ที่สําคัญคือเพื่อให้ประชาชนประกอบอาชีพได้อย่างปกติและทําให้เศรษฐกิจขับเคลื่อนต่อไปได้ ทั้งนี้ การออกมาตรการต้องมีการวิเคราะห์และประเมินผลจาก ศบค. ก่อน ไม่สามารถประกาศโดยพลการได้ ทั้งนี้ นายกรัฐมนตรีย้ําว่าการจะออกมาตรการต่าง ๆ ต้องมีความรอบคอบ รัดกุม และดําเนินอย่างเป็นขั้นตอน สอดคล้องกับการแพร่ระบาดในแต่ละพื้นที่ โดยคํานึงถึงสุขภาพและความปลอดภัยของประชาชนเป็นหลัก อย่างไรก็ตาม นายกรัฐมนตรี ยังขอให้ในขณะนี้ ทุกคนยังต้องสวมหน้ากากอนามัย เว้นระยะห่าง ล้างมือ ตามปกติ ในส่วนมาตรการผ่อนคลายอื่น ๆ ให้ติดตามข่าวสารจากทางศูนย์บริหารสถานการณ์โควิด-19 (ศบค.) เพื่อให้ได้รับข้อมูลที่ถูกต้องครบถ้วนและไม่เกิดความสับสน
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 2,224 ราย จําแนกเป็น ผู้ป่วยในประเทศ 2,224 ราย ผู้ป่วยมาจากต่างประเทศ 0 ราย ผู้เสียชีวิตเพิ่มขึ้น 20 ราย ผู้ที่กําลังรักษาตัว 26,889 ราย และมียอดผู้ที่หายป่วยกลับบ้านแล้ว 4,824 ราย ทําให้มียอดผู้ป่วย ยืนยันสะสมตั้งแต่ 1 ม.ค. 65 จํานวน 2,245,578 ราย จํานวนผู้ที่หายป่วยสะสมจํานวน 2,247,744 ราย จํานวนผู้ป่วยปอดอักเสบรักษาตัวอยู่ในโรงพยาบาล 725 ราย
รัฐบาลไทย-ข่าวทำเนียบรัฐบาล-ร่วมเชียร์ทัพนักกีฬาไทยในโอลิมปิกฤดูหนาว “ปักกิ่ง 2022” วันนี้ – 20 ก.พ. 65 ถ่ายทอดสดทาง T Sport 7
วันพฤหัสบดีที่ 10 กุมภาพันธ์ 2565
ร่วมเชียร์ทัพนักกีฬาไทยในโอลิมปิกฤดูหนาว “ปักกิ่ง 2022” วันนี้ – 20 ก.พ. 65 ถ่ายทอดสดทาง T Sport 7
.....
พล.อ.ประยุทธ์ จันทร์โอชา นายกรัฐมนตรี และ รมว.กห. เชิญชวนประชาชนร่วมส่งแรงเชียร์นักกีฬาไทย ในการแข่งขันกีฬาโอลิมปิกฤดูหนาว ครั้งที่ 24 “ปักกิ่ง 2022” (Olympic Games Beijing 2022) ณ กรุงปักกิ่ง สาธารณรัฐประชาชนจีน ระหว่างวันที่ 4 - 20 ก.พ. 65 โดยเป็นกําลังใจให้แก่นักกีฬาทีมชาติไทย และทีมงานที่เกี่ยวข้องทุกภาคส่วน เชื่อมั่นในความตั้งใจอุตสาหะของนักกีฬาทุกคน ขอให้ทําหน้าที่อย่างเต็มกําลังสุดความสามารถ
.
การส่งนักกีฬาเข้าร่วมการแข่งขันโอลิมปิกครั้งนี้ นับเป็นความสําเร็จอีกขั้นในการส่งเสริมทักษะของนักกีฬาไทยที่รัฐบาลสนับสนุนมาอย่างต่อเนื่อง มีการเก็บตัวฝึกซ้อมที่ฝรั่งเศสและอิตาลีเพื่อความพร้อมทั้งร่างกายและจิตใจ และใช้วิทยาศาสตร์การกีฬาเข้ามาช่วยส่งเสริมอย่างเต็มศักยภาพ ทั้งนี้ โปรแกรมการแข่งขันของนักกีฬาทีมชาติไทยที่เหลือ ได้แก่ นายมรรค จันเหลือง รายการคลาสสิก 15 กม. ในวันที่ 11 ก.พ. 65 และ ฟรีสไตล์ 50 กม. ในวันที่ 19 ก.พ. 65 และนายนิโคล่า ซานอน รายการ อัลไพน์ สลาลม ในวันที่ 13 และ 16 ก.พ. 65 ถ่ายทอดสดผ่านทาง T Sports 7 ระบบดิจิทัลของการกีฬาแห่งประเทศไทยและช่องทางอื่น ๆ
.
อ่านเพิ่มเติม >>https://www.thaigov.go.th/news/contents/details/51404
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครม. ไฟเขียว! คงอัตราภาษีที่ดินและสิ่งปลูกสร้าง ปีภาษี 65 – 66 บรรเทาผลกระทบโควิด
วันพุธที่ 8 ธันวาคม 2564
ครม. ไฟเขียว! คงอัตราภาษีที่ดินและสิ่งปลูกสร้าง ปีภาษี 65 – 66 บรรเทาผลกระทบโควิด
.....
ที่ประชุม ครม. (7 ธ.ค.) เห็นชอบการคงอัตราภาษีที่ดินและสิ่งปลูกสร้างในอัตราเดิม สําหรับปีภาษี 2565 – 2566 ทั้งที่ดินและสิ่งปลูกสร้างในการเกษตร ที่อยู่อาศัย ฯลฯ เพื่อบรรเทาภาระผู้เสียภาษีจากสถานการณ์การแพร่ระบาดของโรคโควิด-19 อย่างต่อเนื่อง ดังนี้
.
1.การประกอบเกษตรกรรม : จัดเก็บอัตราภาษีร้อยละ 0.01 – 0.1
2.ที่อยู่อาศัย :
ที่ดินและสิ่งปลูกสร้างที่เจ้าของเป็นบุคคลธรรมดา จัดเก็บอัตราภาษีร้อยละ 0.03 – 0.1
สิ่งปลูกสร้างที่เจ้าของเป็นบุคคลธรรมดาใช้เป็นที่อยู่อาศัยและมีชื่ออยู่ในทะเบียนบ้าน จัดเก็บอัตราภาษีร้อยละ 0.02 – 0.1
ที่ดินหรือสิ่งปลูกสร้างที่ใช้ประโยชน์เป็นที่อยู่อาศัยกรณีอื่น จัดเก็บอัตราภาษีร้อยละ 0.02 – 0.1
3.การใช้ประโยชน์อื่น ๆ : จัดเก็บอัตราภาษีร้อยละ 0.3 – 0.7
4.ที่ดินหรือสิ่งปลูกสร้างที่ทิ้งไว้ว่างเปล่า ไม่ได้ทําประโยชน์ : จัดเก็บอัตราภาษีร้อยละ 0.3 – 0.7
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายศักดิ์สยาม ชิดชอบ รัฐมนตรีว่าการกระทรวงคมนาคม ประชุมการเตรียมความพร้อมด้านคมนาคมเพื่อรองรับการเปิดประเทศรับนักท่องเที่ยวต่างชาติ
วันศุกร์ที่ 18 มิถุนายน 2564
นายศักดิ์สยาม ชิดชอบ รัฐมนตรีว่าการกระทรวงคมนาคม ประชุมการเตรียมความพร้อมด้านคมนาคมเพื่อรองรับการเปิดประเทศรับนักท่องเที่ยวต่างชาติ
เพื่อเตรียมความพร้อมด้านคมนาคมเพื่อรองรับการเปิดประเทศรับนักท่องเที่ยวต่างชาติของ 10 จังหวัดนําร่อง ในไตรมาสที่ 3 และไตรมาสที่ 4 ของปี 2564
นายศักดิ์สยาม ชิดชอบ รัฐมนตรีว่าการกระทรวงคมนาคม ประชุมการเตรียมความพร้อมด้านคมนาคมเพื่อรองรับการเปิดประเทศรับนักท่องเที่ยวต่างชาติ เวลา 13.30 น. ด้วย Application “Zoom” โดยมีผู้บริหารระดับสูงของกระทรวงคมนาคม ประกอบด้วย นายชยธรรม์ พรหมศร ปลัดกระทรวงคมนาคมนายพิศักดิ์ จิตวิริยะวศิน รองปลัดกระทรวงคมนาคม หัวหน้ากลุ่มภารกิจการพัฒนาโครงสร้างพื้นฐานด้านทางหลวง นายสรพงศ์ ไพฑูรย์พงษ์ รองปลัดกระทรวงคมนาคม หัวหน้ากลุ่มภารกิจด้านการขนส่ง และผู้บริหารหน่วยงานที่เกี่ยวข้อง เข้าร่วมการประชุม
การประชุมครั้งนี้เป็นการเตรียมความพร้อมด้านคมนาคมเพื่อรองรับการเปิดประเทศรับนักท่องเที่ยวต่างชาติของ 10 จังหวัดนําร่อง ในไตรมาสที่ 3 และไตรมาสที่ 4 ของปี 2564 โดยมีจังหวัดภูเก็ตเป็นจังหวัดนําร่องจังหวัดแรกในวันที่ 1 ก.ค. 2564 ตามแนวทาง Phuket Sandbox และจะขยายไปยังพื้นที่อื่นๆ จํานวน 9 แห่ง (พังงา กระบี่ เกาะสมุย ชลบุรี (พัทยา) เชียงใหม่ กรุงเทพ ชะอํา หัวหิน และบุรีรัมย์) เป็นลําดับซึ่งหน่วยงานในสังกัดกระทรวงคมนาคมได้จัดเตรียมความพร้อมด้านคมนาคมเพื่อรองรับการเปิดรับนักท่องเที่ยวต่างชาติในพื้นที่ดังกล่าวครบถ้วนทุกด้าน คือ
- ทางอากาศ (สํานักงานการบินพลเรือนแห่งประเทศไทย บริษัท ท่าอากาศยานไทย จํากัด (มหาชน) และกรมท่าอากาศยาน)
- ทางน้ํา (กรมเจ้าท่า)
- ทางบก (กรมการขนส่งทางบก)
- ทางราง (กรมการขนส่งทางราง และการรถไฟแห่งประเทศไทย)
โดยนายศักดิ์สยาม ชิดชอบ รัฐมนตรีว่าการกระทรวงคมนาคมได้รับทราบการเตรียมความพร้อมฯ และมีข้อสั่งการ ดังนี้
1. ให้ทุกหน่วยงานจัดทํา Checklist และ Timeline เพื่อตรวจสอบความพร้อมตามมาตรฐานสาธารณสุข และมาตรฐานด้านความปลอดภัย ในการรับนักท่องเที่ยวต่างชาติที่จะเดินทางเข้ามาในประเทศไทย เพื่อสร้างความมั่นใจด้านคมนาคมในการเดินทาง
2. ให้ทุกหน่วยงานให้ความสําคัญกับการมี Service Mind ในการให้บริการนักท่องเที่ยวต่างชาติเพื่อให้เกิด First Impression ในการเดินทางเข้ามาท่องเที่ยวในประเทศไทย และเตรียมความพร้อมในกรณี Emergency Case
3. ให้ทุกหน่วยงานให้ความสําคัญกับการฉีดวัคซีนให้แก่เจ้าหน้าที่ด่านหน้าให้ครบ 100% เพื่อสร้างภูมิคุ้มกันหมู่ รวมทั้งพิจารณาการตรวจระดับภูมิคุ้มกันภายหลังการฉีดวัคซีนครบ 2 เข็มแล้ว
รัฐบาลไทย-ข่าวทำเนียบรัฐบาล-"กห.สั่งเตรียมมาตรการคัดกรองควบคุมโรคเข้ม เตรียมรับทหารใหม่เข้าหน่วย 1 ก.ค. ย้ำฉีดวัคซีนทุกนาย"
วันพฤหัสบดีที่ 1 กรกฎาคม 2564
"กห.สั่งเตรียมมาตรการคัดกรองควบคุมโรคเข้ม เตรียมรับทหารใหม่เข้าหน่วย 1 ก.ค. ย้ําฉีดวัคซีนทุกนาย"
พล.ท.คงชีพ ตันตระวาณิชย์ โฆษก กห. เปิดเผยว่า
พล.อ.ชัยชาญ ช้างมงคล รมช.กห.ได้ประชุมร่วมกับ กอ.รมน. นขต.กห. เหล่าทัพ และ ตร. ผ่านระบบ VTC ณ ศาลาว่าการกลาโหม เพื่อติดตามการสนับสนุนรัฐบาลแก้ปัญหาโควิด 19
พล.อ.ชัยชาญ’ ได้ย้ํา พล.อ.ประยุทธ์ จันทร์โอชา นรม.และรมว.กห.ขอขอบคุณทุกเหล่าทัพและ ตร. ที่สนับสนุนรัฐบาลจัดกําลังพลเข้าควบคุมแคมป์คนงานและพื้นที่ชุมชนเสี่ยงสูงที่ผ่านมา รวมทั้งสนับสนุนการจัดตั้งและบริหารจัดการสถานที่กักกันโรคแห่งรัฐ ( SQ ) 35 แห่ง และสถานที่กักกันโรคแห่งรัฐทางเลือก ( ASQ ) 146 แห่ง ต่อเนื่องตั้งแต่ มี.ค.63 เป็นต้นมา โดยขอให้เตรียมการส่งมอบภารกิจการบริหารจัดการสถานที่กักกันโรคทางเลือก ( AQ ) ให้ สธ.ดําเนินการต่อตั้งแต่ 1 ก.ค. 64 เป็นต้นไป
นอกจากนั้น นรม.และรมว.กห.ยังได้กําชับให้ นขต.กห.และทุกเหล่าทัพ เตรียมความพร้อมรับทหารกองประจําการผลัดที่ 1/64 ที่จะทยอยเดินทางเข้าประจําหน่วยทหารทั่วประเทศพร้อมกัน ระหว่าง 1-3 ก.ค.64 โดยให้มีการคัดกรองและปฏิบัติตามมาตรการควบคุมที่สาธารณสุขกําหนดอย่างเคร่งครัด ทั้งการจัดเตรียมสถานที่และกระบวนการรับตัวทหาร ตั้งแต่การรายงานตัวในพื้นที่จังหวัดอําเภอ การจัดยานพาหนะและการเคลื่อนย้ายทหารเข้าหน่วย การปรับสภาพและคัดกรองเฝ้าระวังควบคุมโรคใน 14 วันแรก โดยเฉพาะผู้ที่เดินทางมาจากพื้นที่เสี่ยงสูง รวมทั้งมาตรการควบคุมโรคระหว่างการฝึกและการใช้ชีวิตอยู่ร่วมกัน หากพบการติดเชื้อให้คัดแยกและส่งเข้ารับการรักษาที่ รพ.สนาม ทันที พร้อมกันนี้ ขอให้ประสาน สธ.ขอรับการสนับสนุนวัคซีนฉีดให้กับทหารที่เข้าประจําการใหม่ทั้งหมดโดยเร็ว เพื่อมิให้เกิดปัญหาการแพร่ระบาดของ COVID-19 ในหน่วยทหาร
พล.อ.ชัยชาญ’ ยังได้ย้ําทุกเหล่าทัพ ที่จัดกําลังพลเข้าไปเข้าไปควบคุมแคมป์คนงาน หรือพื้นที่ชุมชนแพร่ระบาด ขอให้สร้างความเข้าใจกับแรงงานและเจ้าของสถานประกอบการถึงเหตุผลความจําเป็นในมาตรการชั่วคราวที่กําหนด พร้อมทั้งเร่งรวบรวมความต้องการวัคซีน เสนอ สธ. เพื่อเร่งฉีดให้กับกําลังพลที่ลงปฏิบัติงานในพื้นที่โดยเร็ว และขอให้พิจารณาจัดตู้ปันสุขในพื้นที่รอบหน่วยทหารและจัดรถครัวสนามสนับสนุนชุมชนในพื้นที่ควบคุมที่มีการแพร่ระบาดโดยทั่วถึง เพื่อช่วยเหลือบรรเทาความเดือดร้อนของประชาชนจากมาตรการควบคุมโรคที่กําหนด ในสถานการณ์วิกฤตของการแพร่ระบาดของโรคที่กําลังเกิดขึ้น
รัฐบาลไทย-ข่าวทำเนียบรัฐบาล-รมว.พม. ลงพื้นที่ จ.ชลบุรี แนะผุดกองบุญทั่วประเทศ ดึงเอกชนทำ CSR ช่วยกลุ่มเปราะบาง มุ่งพัฒนามาตรฐานพี่เลี้ยงเด็ก
วันพฤหัสบดีที่ 11 สิงหาคม 2565
รมว.พม. ลงพื้นที่ จ.ชลบุรี แนะผุดกองบุญทั่วประเทศ ดึงเอกชนทํา CSR ช่วยกลุ่มเปราะบาง มุ่งพัฒนามาตรฐานพี่เลี้ยงเด็ก
รมว.พม. ลงพื้นที่ จ.ชลบุรี แนะผุดกองบุญทั่วประเทศ ดึงเอกชนทํา CSR ช่วยกลุ่มเปราะบาง มุ่งพัฒนามาตรฐานพี่เลี้ยงเด็ก
วันที่ 10 ส.ค. 65เวลา 10.30 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พร้อมคณะผู้บริหารกระทรวง พม. ลงพื้นที่จังหวัดชลบุรี เพื่อติดตามผลการดําเนินงานและมอบนโยบายแนวทางการขับเคลื่อนงานตามภารกิจกระทรวง พม. ในพื้นที่ โดยเฉพาะการช่วยเหลือกลุ่มเปราะบาง อาทิ สํานักงานพัฒนาสังคมและความมั่นคงของมนุษย์จังหวัด (พมจ.) และหน่วยงาน ทีม One Home พม. จังหวัดชลบุรี โครงการสร้างโอกาสโสภณซุปเปอร์สโตร์ สําหรับกลุ่มคนพิการและการส่งเสริม CSR และศูนย์ฝึกอบรมอาเซียนด้านสังคมสงเคราะห์และสวัสดิการสังคม เป็นต้น ณ ศูนย์การเรียนรู้และฝึกอบรมด้านผู้สูงอายุ อําเภอบางละมุง จังหวัดชลบุรี
นายจุติกล่าวว่า การส่งเสริม CSR ตนได้ให้นโยบายว่า ทุกจังหวัดให้ตั้งกองบุญอยู่ที่ พมจ. ด้วยการทําบุญแบบพอเพียง ไม่เบียดเบียนตัวเองและผู้อื่น โดยนําของส่วนที่เหลือที่ตัวเองมี รวมทั้งน้ําใจ แรงงาน และเงิน เพราะบางอย่างเงินไม่สามารถหาซื้อได้ อีกทั้งได้เสนอแนะว่า อย่าทํา CSR เพียงอย่างเดียว แต่ให้ทํากลยุทธ์การทํา CSR ด้วย โดย ตนจะทําให้คนกระทรวง พม. ทุกระดับเป็นอุตสาหกรรมการพัฒนาทุนมนุษย์ของประเทศไทย เพราะกระทรวง พม. เป็นหน่วยงานภาครัฐที่ไม่หวังผลกําไร ทําให้สามารถดําเนินการได้เต็มที่
นายจุติกล่าวเพิ่มเติมว่า การดูแลเด็กควรพัฒนา Software คือ พี่เลี้ยงเด็กที่มีคุณภาพ ต้องจัดให้มีการอบรมมาตรฐานพี่เลี้ยงเด็ก โดยขอให้กระทรวงสาธารณสุขเข้ามาดูแลด้านจิตวิทยา สอนให้เด็กคิดบวก มีเกมส์ให้เล่น รวมทั้งด้านสุขอนามัย โภชนาการ อย่ามุ่งเน้นหรือคาดหวังให้เด็กจะต้องเรียนอย่างเดียว แต่มุ่งเน้นให้เด็กได้เปิดสมอง มีความคิดสร้างสรรค์ และให้มีจิตใจที่มั่นคงตั้งแต่เด็ก อีกทั้งมีนักสังคมสงเคราะห์คอยดูแลเด็ก นี่คือจุดแข็งของกระทรวง พม. และเด็กที่เราต้องสร้าง คือ เด็กที่มีพลังแห่งการฟื้นตัว คือ เมื่อล้มแล้วลุกได้ และรู้แพ้ รู้ชนะ รู้อภัย เพื่อเป็นมนุษย์ที่สมบูรณ์ต่อไป
รัฐบาลไทย-ข่าวทำเนียบรัฐบาล-นายกฯ ยินดี รถไฟขนส่ง "ทุเรียน - มะพร้าว" เที่ยวปฐมฤกษ์ถึงจีนแล้ว เตรียมผลักดันส่งออกสินค้าเกษตรชนิดอื่น ๆ ของไทยเพิ่มขึ้น
วันเสาร์ที่ 2 เมษายน 2565
นายกฯ ยินดี รถไฟขนส่ง "ทุเรียน - มะพร้าว" เที่ยวปฐมฤกษ์ถึงจีนแล้ว เตรียมผลักดันส่งออกสินค้าเกษตรชนิดอื่น ๆ ของไทยเพิ่มขึ้น
.....
พลเอก ประยุทธ์ จันทร์โอชา นายกรัฐมนตรี ยินดีที่สินค้าเกษตรของไทยอย่างทุเรียนและมะพร้าวที่ถูกขนส่งโดยรถไฟเที่ยวปฐมฤกษ์ ผ่านเส้นทางรถไฟจีน - ลาว ได้เดินทางถึงประเทศจีนแล้ว (30 มี.ค. 65) ณ ด่านโมฮ่าน มณฑลยูนนาน ซึ่งผ่านมาตรการ Zero Covid ของรัฐบาลจีนอย่างเคร่งครัด
.
ถือเป็นก้าวสําคัญในการขนส่งสินค้าระบบรางทางเลือกใหม่ของไทย ที่ช่วยย่นเวลาขนส่ง ลดต้นทุนขนส่ง ลดสัมผัสเชื้อโรค อีกทั้งยังเพิ่มโอกาสและมูลค่าผลผลิตให้เกษตรกรในการขยายตลาดผู้บริโภค
.
ต่อจากนี้ รัฐบาลจะเร่งหาแนวทางเพิ่มเติม เพื่อผลักดันสินค้าเกษตรไทยชนิดอื่น ๆ ออกสู่ตลาดจีนในช่วงฤดูกาลผลผลิตนี้ เช่น มังคุด ส้มโอ มะม่วง เป็นต้น ซึ่งยังคงได้รับความนิยมในกลุ่มผู้บริโภคชาวจีน
.
นายกฯ เชื่อมั่นว่าการเริ่มต้นใช้ระบบรางเพื่อการขนส่งสินค้าจากประเทศไทยถึงประเทศจีนเกือบเต็มรูปแบบนี้ จะช่วยสนับสนุนการส่งออกสินค้าทางการเกษตรของไทยให้ดียิ่งขึ้น
.
โดยได้ชับทุกหน่วยงานที่เกี่ยวข้อง เร่งแก้ปัญหาและเตรียมความพร้อมด้านต่าง ๆ เพื่ออํานวยความสะดวกแก่เกษตรกรและผู้ประกอบการ ที่สําคัญต้องไม่ละเลยการขายสินค้าผ่านช่องทางออนไลน์ด้วย
.
อ่านเพิ่มเติม คลิกhttps://www.thaigov.go.th/news/contents/details/53167
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ศบค.มท. สั่งการผู้ว่าฯ ทุกจังหวัด เสนอ คกก.โรคติดต่อจังหวัด บริหารจัดการเตียงรองรับผู้ติดเชื้อในพื้นที่ให้เพียงพอ พร้อมสร้างความเข้าใจสถานการณ์ผู้ติดเชื้อในพื้นที่
วันพฤหัสบดีที่ 5 สิงหาคม 2564
ศบค.มท. สั่งการผู้ว่าฯ ทุกจังหวัด เสนอ คกก.โรคติดต่อจังหวัด บริหารจัดการเตียงรองรับผู้ติดเชื้อในพื้นที่ให้เพียงพอ พร้อมสร้างความเข้าใจสถานการณ์ผู้ติดเชื้อในพื้นที่
ศบค.มท. สั่งการผู้ว่าฯ ทุกจังหวัด เสนอ คกก.โรคติดต่อจังหวัด บริหารจัดการเตียงรองรับผู้ติดเชื้อในพื้นที่ให้เพียงพอ พร้อมสร้างความเข้าใจสถานการณ์ผู้ติดเชื้อในพื้นที่กับประชาชนและภาคส่วนที่เกี่ยวข้อง
วันนี้ (5 ส.ค. 64) ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย (ศบค.มท.) เปิดเผยว่า เพื่อให้การบริหารจัดการเตียงรองรับผู้ติดเชื้อไวรัสโคโรนา 2019 สอดคล้องกับสถานการณ์ในปัจจุบัน นายฉัตรชัย พรหมเลิศ ปลัดกระทรวงมหาดไทย ในฐานะหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวกับการสั่งการและประสานกับผู้ว่าราชการจังหวัดและผู้ว่าราชการกรุงเทพมหานคร ได้สั่งการไปยังผู้ว่าราชการจังหวัดทุกจังหวัดเสนอคณะกรรมการโรคติดต่อจังหวัด พิจารณาดําเนินการบริหารจัดการเตียงสําหรับรองรับผู้ติดเชื้อในพื้นที่ โดยประเมินสถานการณ์แนวโน้มจํานวนผู้ติดเชื้อโควิด-19 ที่คาดว่าจะเพิ่มขึ้นในพื้นที่ ประกอบการวางแผนการเตรียมเตียงเพื่อรองรับให้เพียงพอ และทําความเข้าใจกับหน่วยงาน ประชาชน ผู้ติดเชื้อโควิด-19 และญาติ ให้เข้าใจถึงสถานการณ์ของผู้ติดเชื้อโควิด-19 และสถานการณ์เตียง
นอกจากนี้ นายฉัตรชัย พรหมเลิศ ได้เน้นย้ําในด้านการบริหารจัดการเตียง โดยควรสํารองเตียงตามอาการของผู้ติดเชื้อโควิด-19 ได้แก่ 1) โรงพยาบาลหลัก สําหรับผู้ติดเชื้อสีแดง และผู้ติดเชื้อสีเหลือง 2) Hospitel และโรงพยาบาลสนาม สําหรับผู้ติดเชื้อสีเหลือง และ 3) สถานที่แยกกักตัวในชุมชน (CI) และการแยกกักตัวที่บ้าน (HI) สําหรับผู้ติดเชื้อสีเขียว โดยต้องมีระบบดูแล ติดตาม และประเมินอาการ โดยบุคลากรทางสาธารณสุข และจัดระบบการแจกยาหรือจัดให้มีการแจกจ่าย Observation Kit Bag ให้ครอบคลุม รวมทั้งมีระบบส่งต่อกรณีที่ผู้ติดเชื้อมีอาการหนักหรือรุนแรงขึ้น
รัฐบาลไทย-ข่าวทำเนียบรัฐบาล-สำนักงานปลัดกระทรวงยุติธรรม ประชุมคณะทำงานประเมินคุณธรรมและความโปร่งใสในการดำเนินงาน ของหน่วยงานภาครัฐ สำนักงานปลัดกระทรวงยุติธรรม ครั้งที่ ๑/๒๕๖๔
วันพุธที่ 17 พฤศจิกายน 2564
สํานักงานปลัดกระทรวงยุติธรรม ประชุมคณะทํางานประเมินคุณธรรมและความโปร่งใสในการดําเนินงาน ของหน่วยงานภาครัฐ สํานักงานปลัดกระทรวงยุติธรรม ครั้งที่ ๑/๒๕๖๔
สํานักงานปลัดกระทรวงยุติธรรม ประชุมคณะทํางานประเมินคุณธรรมและความโปร่งใสในการดําเนินงาน ของหน่วยงานภาครัฐ สํานักงานปลัดกระทรวงยุติธรรม ครั้งที่ ๑/๒๕๖๔
ในวันพุธที่ ๑๗ พฤศจิกายน ๒๕๖๔ เวลา ๑๓.๓๐ น. ณ ห้องประชุมกระทรวงยุติธรรม ๑๐-๐๖ ชั้น ๑๐ อาคารกระทรวงยุติธรรม พันตํารวจโทประวุธ วงศ์สีนิล รองปลัดกระทรวงยุติธรรม เป็นประธานการประชุมคณะทํางานประเมินคุณธรรมและความโปร่งใสในการดําเนินงานของหน่วยงานภาครัฐ สํานักงานปลัดกระทรวงยุติธรรม ประจําปี พ.ศ. ๒๕๖๕ ครั้งที่ ๑/๒๕๖๔ โดยมีคณะทํางานฯ และผู้ที่เกี่ยวข้องเข้าร่วมฯ เพื่อรับทราบการแต่งตั้งคณะทํางานประเมินคุณธรรมและความโปร่งใสในการดําเนินงานของหน่วยงานภาครัฐ สํานักงานปลัดกระทรวงยุติธรรม ประจําปี พ.ศ. ๒๕๖๕ ผลการประเมินคุณธรรมและความโปร่งใสในการดําเนินงานของหน่วยงานภาครัฐ ประจําปี พ.ศ. ๒๕๖๔ ของสํานักงานปลัดกระทรวงยุติธรรม และแนวทางการประเมินคุณธรรมและความโปร่งใสในการดําเนินงานของหน่วยงานภาครัฐ รวมทั้งพิจารณาการมอบหมายการดําเนินงานตามภารกิจของหน่วยงานเพื่อตอบแบบตรวจสอบการเปิดเผยข้อมูลสาธารณะ (Open Data Integrity and Transparency Assessment : OIT)
รัฐบาลไทย-ข่าวทำเนียบรัฐบาล-สธ. เร่งฉีดวัคซีนโควิด 19 ผู้สูงอายุใน 13 จังหวัดแดงเข้มให้ได้ 70 % ภายในสิงหาคมนี้
วันศุกร์ที่ 20 สิงหาคม 2564
สธ. เร่งฉีดวัคซีนโควิด 19 ผู้สูงอายุใน 13 จังหวัดแดงเข้มให้ได้ 70 % ภายในสิงหาคมนี้
กระทรวงสาธารณสุขเร่งฉีดวัคซีนโควิด 19 ให้ผู้สูงอายุอย่างน้อย 70% ในพื้นที่ควบคุมสูงสุดและเข้มงวด 13 จังหวัด หรืออีก 424,454 โดส ส่วนจังหวัดอื่น ๆ ให้ได้อย่างน้อย 50% ภายในเดือนสิงหาคม
กระทรวงสาธารณสุขเร่งฉีดวัคซีนโควิด 19 ให้ผู้สูงอายุอย่างน้อย 70% ในพื้นที่ควบคุมสูงสุดและเข้มงวด 13 จังหวัด หรืออีก 424,454 โดส ส่วนจังหวัดอื่น ๆ ให้ได้อย่างน้อย 50% ภายในเดือนสิงหาคม
วันนี้ (20 สิงหาคม2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุขจังหวัดนนทบุรีนายแพทย์โสภณ เอี่ยมศิริถาวร รองอธิบดีกรมควบคุมโรค แถลงข่าวว่า การฉีดวัคซีนของประเทศไทยจนถึงวันที่ 19 สิงหาคม 2564 มีผู้ที่ได้รับการฉีดวัคซีนแล้ว 25,818,666 คน เป็นผู้ที่ได้รับเข็ม 1 จํานวน 19,586,009 คน คิดเป็น 27.2% เข็มที่ 2 จํานวน 5,705,200 คน คิดเป็น 7.9% ซึ่งการให้บริการฉีดวัคซีนสําหรับคนไทยเพิ่มขึ้นตามลําดับ ในเดือนสิงหาคมฉีดไปแล้ว 7.8 ล้านโดส คาดว่าจะฉีดได้ถึง 10 ล้านโดส สําหรับกลุ่มที่ต้องได้รับการฉีดวัคซีนโดยเร็ว ได้แก่ บุคลากรการแพทย์ฉีดครบ 100% เจ้าหน้าที่ด่านหน้าฉีดแล้ว53.1% อสม. 59.5% ส่วนกลุ่มที่มีความเสี่ยงป่วยหนักและเสียชีวิตได้แก่ ผู้สูงอายุ และ 7 โรคเรื้อรังที่มี 16 ล้านคนได้รับการฉีดวัคซีนแล้วประมาณ 30% ส่วนกลุ่มหญิงตั้งครรภ์ยังฉีดได้น้อย จึงเชิญชวนให้ไปฉีดวัคซีนเพื่อลดการเสียชีวิต สําหรับชาวต่างชาติ ข้อมูลล่าสุด (14 สิงหาคม 2564) ได้รับวัคซีนแล้ว 356,337 คน คิดเป็น 7.27% ของจํานวนประชากรต่างชาติในประเทศ ส่วนใหญ่เป็นแรงงานในพื้นที่ที่มีการระบาด ในจํานวนนี้เป็นผู้สูงอายุ 27,028 คน
นายแพทย์โสภณกล่าวต่อว่า ข้อมูลการฉีดวัคซีนในกทม.ตั้งแต่เดือนกรกฎาคมเป็นต้นมา เพิ่มขึ้นอย่างรวดเร็วปัจจุบันครอบคลุมแล้ว 94% ซึ่งการเพิ่มความครอบคลุมการฉีดวัคซีนในกลุ่มเสี่ยงมีผลให้จํานวนผู้เสียชีวิตในกทม. ลดลงดังนั้น กระทรวงสาธารณสุขจึงเร่งฉีดวัคซีนให้ผู้สูงอายุในเขตพื้นที่ควบคุมสูงสุด 13 จังหวัดให้ได้อย่างน้อย 70%ซึ่งเหลืออีกเพียง 424,454 โดส ก็จะครอบคลุม ส่วนจังหวัดอื่นๆ ฉีดให้ได้อย่างน้อย50% ภายในเดือนสิงหาคม 2564
“สําหรับการให้วัคซีนกระตุ้นเข็ม 3 ได้เริ่มในกลุ่มบุคลากรการแพทย์และเจ้าหน้าที่ด่านหน้าก่อน เพราะมีโอกาสติดเชื้อสูง ส่วนกลุ่มอื่นที่ได้รับวัคซีนชนิดเชื้อตายสองเข็ม ได้แก่ ซิโนแวค ซิโนฟาร์ม การกระตุ้นเข็ม 3 เรื่องนี้อยู่ระหว่างพิจารณาโดยคณะกรรมการผู้เชี่ยวชาญ คาดว่าจะมีข้อเสนอในสัปดาห์หน้า” นายแพทย์โสภณกล่าว
*********************************** 20 สิงหาคม 2564
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เยี่ยมชม สำนักงานกิจการยุติธรรม สั่งยกระดับฐานข้อมูลเชิงลึกบุคคล ให้สอดรับแนวนโยบายรัฐบาล
วันพฤหัสบดีที่ 7 เมษายน 2565
รัฐมนตรีว่าการกระทรวงยุติธรรม เยี่ยมชม สํานักงานกิจการยุติธรรม สั่งยกระดับฐานข้อมูลเชิงลึกบุคคล ให้สอดรับแนวนโยบายรัฐบาล
รัฐมนตรีว่าการกระทรวงยุติธรรม เยี่ยมชม สํานักงานกิจการยุติธรรม สั่งยกระดับฐานข้อมูลเชิงลึกบุคคล ให้สอดรับแนวนโยบายรัฐบาล เรื่องปรับชั้นนักโทษที่กําหนดใหม่  จี้ ตั้งคณะทํางาน เพื่อพัฒนาเป็นบิ๊กดาต้าด้านคดีความ
เมื่อเวลา 09.00 น. วันที่ 7 เมษายน 2565 นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย ว่าที่ร.ต.ธนกฤต จิตรอารีย์รัตน์ เลขานุการ รมว.ยุติธรรม น.ส.ณัฐธ์ภัสส์ ยงใจยุทธ ผู้ช่วย รมว.ยุติธรรม นายธนวัชร นิติกาญจนา ที่ปรึกษา รมว.ยุติธรรม และนายวัลลภ นาคบัว รองปลัดกระทรวงยุติธรรม เข้าเยี่ยมชมและหารือแนวทางการพัฒนาประสิทธิภาพ การดําเนินงานศูนย์แลกเปลี่ยนข้อมูลกระบวนการยุติธรรม (DXC) ที่ห้องประชุมกิจการยุติธรรม ศูนย์ราชการฯ กรุงเทพฯ
โดยมี พันตํารวจโท พงษ์ธร ธัญญสิริ ผู้อํานวยการสํานักงานกิจการยุติธรรม พร้อมคณะผู้บริหาร ให้การต้อนรับ และนําเสนอภาพรวมภารกิจสํานักงานกิจการยุติธรรม พร้อมมีการสาธิตใช้ระบบ DXC ที่ปัจจุบันมีภาครัฐแลกเปลี่ยนข้อมูลกันกว่า 26 หน่วยงาน มีการเข้าใช้ปีนี้แล้วกว่า 3 ล้านครั้ง เพื่อสืบค้นข้อมูลเชิงลึก ที่มีประโยชน์ต่อรูปคดี ซึ่งมีหน่วยงานที่ใช้บริการมากที่สุดคือ กรมคุมประพฤติ ที่ใช้ดูข้อมูลการกระทําผิดซ้ํา และผู้กระทําผิดมีงานทําหรือไม่ ส่วนที่ภาครัฐ ใช้หาข้อมูลมากที่สุดคือ ฐานผู้ประกันตน ค้นหากว่า 4 แสนครั้ง เพื่อหาประวัติการทํางาน และประวัติการรักษาพยาบาล
โดยนายสมศักดิ์ กล่าวว่า เราต้องรับทราบว่า ภาครัฐที่เข้าค้นข้อมูล ใช้หาอะไรมากที่สุด เพื่อที่จะได้พัฒนาต่อไป ซึ่งเวลาตนไปสื่อสาร จะได้รู้ถึงแก่น และจะได้เพิ่มงบประมาณได้ถูกต้อง เพื่อที่จะได้เพิ่มการบริการสังคมได้ พร้อมขอให้หน่วยงานที่เกี่ยวข้อง ไปศึกษาว่า DXC จะสามารถพัฒนาเป็นบิ๊กดาต้า ในเรื่องข้อมูลคดีความได้หรือไม่ เพื่อให้ภาครัฐ เข้าไปเช็คประวัติบุคคลได้ ดังนั้น ตนจะให้ตั้งคณะทํางานขึ้นมา 1 ชุด เพื่อติดตามเรื่องนี้
"ขณะนี้ รัฐบาลมีการปรับชั้นนักโทษตามแนวนโยบายของรัฐที่กําหนดขึ้นใหม่ ดังนั้น ข้อมูลที่ต้องเพิ่มใน DXC ให้ตรงกับแนวนโยบายของรัฐบาล ก็คือ ประวัติของผู้ต้องขัง ว่า ใครมีสิทธิอะไรบ้าง เพราะข้อมูลที่มีอยู่ขณะนี้ มีแค่ชื่อ ซึ่งคงไม่เพียงพอ ผมจะสั่งการให้หน่วยงานที่เกี่ยวข้อง เร่งปรับปรุงข้อมูล เพื่อรวบรวมไว้ใน DXC จะได้มีข้อมูลบุคคลที่ครบถ้วน และการทํางานในยุคสมัยนี้ต้องทันเทคโนโลยีของโลก" นายสมศักดิ์ กล่าว